Gohar Gasparian

Gohar Mikaelovna Gasparyan (armenieraz: Գոհար Միքայելի Խաչատուրյան; 1924ko abenduak 14 – 2007ko maiatzak 16) Armeniako  opera kantari soprano bat izan zen, «armeniar urretxindorra» deitua izan zena.

 Biografia 
Kairon (Egipto) jaio zen, armeniar familia batean. Gasparyanek hiriko musika eskolan egin zituen ikasketa artistikoak. 1948an, Armenia sobietarrera emigratu zuen, Ekialde Hurbileko beste ehunka familiarekin batera.

Bere ibilbide musikal luzean, 1949an hasi zenetik, Gasparyanek 23 operatan parte hartu zuen Erevango operan, eta 500 musika konposizio baino gehiago izan zituen bere errepertorioan. 1951n, sopranoa izan zen Vardan Ajemian armeniar zuzendariak antzeztutako Haro Levoni Stepanian-en L'Heroine operan. Opera horrekin SESBeko estatu sari bat irabazi zuen.

Erevango Komitas Estatu Kontserbatorioan ere irakatsi zuen. Gasparyanek SESBeko Herri Artista eta Lan Sozialistaren Heroia ohorezko bereizgarriak jaso zituen, besteak beste.

Gohar Gasparyan Erevanen hil zen eta Komitasko panteoian lurperatuta dago.

 Sariak 

 SESBeko estatu saria, 1951n, Erevango operan Haro Stepanian-en L'Heroine opera ikuskizunean egindako lanagatik.
 Armeniako Sobietar Errepublika Sozialistako herri artista, 1954an.
 SESBeko Herri Artista, 1956an.
 Herrien Adiskidetasunaren Ordena, 1981ean.
 Lan Sozialistaren Heroia, 1984an.
 Leninen ordena, 1984an.

 Erreferentziak 

 Ikus, gainera 

 Opera
 Armeniako Sobietar Errepublika Sozialista

 Kanpo estekak 

  Cumpleaños del diamante de la ópera armenia Gohar Gasparyan, Soyarmenio.com

Kategoria:Opera abeslariak
Kategoria:Armeniarrak
Kategoria:Leninen Ordenarekin sarituak